ฐานะการเงินและผลการดำเนินงาน

เนื่องจากในปี 2554 มีการควบบริษัทระหว่าง บริษัท ปตท. เคมิคอล จำกัด (มหาชน)
(“PTTCH”) และ บริษัท ปตท. อะโรเมติกส์และการกลั่น จำกัด (มหาชน) (“PTTAR”)
โดยได้จดทะเบียนจัดตั้งบริษัทขึ้นเมื่อวันที่ 19 ตุลาคม 2554 จึงทำให้งบการเงินภายใต้ชื่อบริษัท
พีทีที โกลบอล เคมิคอล จำกัด (มหาชน) และบริษัทย่อย (“บริษัทฯ”)
แสดงฐานะการเงินสำหรับรอบปี 2554 ตั้งแต่วันที่ 19 ตุลาคม 2554 ถึงวันที่ 31 ธันวาคม 2554
เท่านั้น

อย่างไรก็ตามเพื่อใช้เป็นประโยชน์ในการวิเคราะห์ผลการดำเนินงานของบริษัทฯ บริษัทฯ
จึงได้จัดทำรายงานข้อมูลทางการเงินรวมประหนึ่งได้มีการควบบริษัทกันมาตลอดที่ยังไม่ได้ตรวจสอบจากผู้สอบบัญชี
(งบการเงินเสมือนเปรียบเทียบ) สำหรับปี 2554 และปี 2553
พร้อมทั้งจัดทำคำอธิบายและบทวิเคราะห์ผลการดำเนินงานไว้ด้วย

1.  งบการเงิน

    1.  สรุปรายงานการสอบบัญชี

ฐานะการเงินและผลการดำเนินงานที่นำเสนอประกอบด้วย
ผลการดำเนินงานจากงบการเงินสำหรับระยะเวลา ตั้งแต่วันที่ 19 ตุลาคม 2554 (วันควบบริษัท)
ถึงวันที่ 31 ธันวาคม 2554 ที่ผ่านการตรวจสอบจากบริษัท เคพีเอ็มจี ภูมิไชย สอบบัญชี จำกัด
โดยเห็นว่างบการเงินดังกล่าวเป็นรายงานทางการเงินที่มีความถูกต้องและเพียงพอต่อนักลงทุน

2.  สรุปงบการเงินรวมสำหรับระยะเวลา ตั้งแต่วันที่ 19 ตุลาคม 2554 (วันควบบริษัท) ถึงวันที่
    31 ธันวาคม 2554

[][][][][][]

[][]

[]

[]

[]

[]

2.  คำอธิบายและการวิเคราะห์ฐานะการเงินและผลการดำเนินงาน

    1.  บทสรุปผู้บริหาร

สำหรับรอบระยะเวลาตั้งแต่วันที่ 19 ตุลาคม 2554 ถึงวันที่ 31 ธันวาคม 2554 บริษัทฯ
มีรายได้จากการขายตามงบการเงินรวมจำนวน 104,433 ล้านบาทและกำไรสุทธิจำนวน 2,113
ล้านบาท โดยมีผลการดำเนินงานของบริษัทฯ สรุปได้ดังนี้

+----------------------+---------------------------------+------------+
|                      | 19 ตุลาคม -31 ธันวาคม 2554        | %          |
|                      |                                 |            |
|                      | (ล้านบาท)                        |            |
+----------------------+---------------------------------+------------+
| รายได้จากการขาย       | 104,433                         | 100%       |
+----------------------+---------------------------------+------------+
| EBITDA               | 7,068                           | 7%         |
+----------------------+---------------------------------+------------+
| กำไรสุทธิ              | 2,113                           | 1%         |
+----------------------+---------------------------------+------------+
| กำไรสุทธิต่อหุ้น (บาท)    | 0.47                            |            |
+----------------------+---------------------------------+------------+

ในช่วงไตรมาสที่
4/2554เศรษฐกิจโลกยังคงได้รับผลกระทบจากปัญหาหนี้สาธารณะของกลุ่มยุโรปและมาตรการทางการเงินของจีนทำให้ราคาน้ำมันดิบดูไบปรับตัวลดลงเล็กน้อยเมื่อเทียบกับไตรมาสที่3
ในขณะที่ความต้องการผลิตภัณฑ์ปิโตรเลียมและปิโตรเคมียังอยู่ในระดับต่ำเนื่องจากผู้ซื้อยังไม่มั่นใจต่อทิศทางของเศรษฐกิจโลกดังนั้นจึงจัดซื้อผลิตภัณฑ์ให้เพียงพอต่ออุปสงค์เท่านั้น
ยังไม่ได้เพิ่มระดับสินค้าคงคลังเพื่อรองรับวันหยุดต่างๆในช่วงปลายปี 2554
ทำให้ส่วนต่างราคาผลิตภัณฑ์ต่อวัตถุดิบ อาทิ ส่วนต่างราคาแก๊สโซลีนต่อราคาน้ำมันดิบดูไบ
ส่วนต่างราคาพาราไซลีน และ เบนซีนต่อราคาคอนเดนเสท ปรับตัวลดลง รวมถึงส่วนต่างราคา
HDPE ต่อราคาแนฟทาทรงตัวอยู่ในระดับต่ำ
นอกจากนั้นในช่วงดังกล่าวมีเหตุการณ์น้ำท่วมในประเทศไทยทำให้ความต้องการใช้ไฟฟ้าลดลง
ส่งผลต่อการใช้กำลังการผลิตของโรงแยกก๊าซจึงทำให้บริษัทฯ
ได้รับก๊าซอีเทนซึ่งเป็นวัตถุดิบหลักในการผลิตผลิตภัณฑ์สายโอเลฟินส์ลดลงตามไปด้วย
จากเหตุผลข้างต้นได้ส่งผลกระทบต่อการดำเนินงานของบริษัทฯ ในระดับหนึ่ง

สำหรับผลประกอบการในปี 2554 ของบริษัทฯ ตามงบการเงินเสมือนเปรียบเทียบบริษัทฯ
มีกำไรสุทธิ 30,033 ล้านบาท ปรับตัวเพิ่มขึ้น ร้อยละ 84 จากปี 2553 ที่มีผลกำไรสุทธิ 16,320
ล้านบาท โดยสรุปผลการดำเนินงานของบริษัทฯ เป็นดังนี้

  -------------------- -------------- -------------- ---------------------
  (หน่วย : ล้านบาท)      ปี 2554         ปี 2553         เพิ่มขึ้น/(ลดลดง)

  รายได้จากการขาย       500,305        375,304        33%

  EBITDA               54,422         34,877         56%

  กำไรสุทธิ              30,033         16,320         84%

  กำไรสุทธิต่อหุ้น (บาท)    6.66           3.65           82%
  -------------------- -------------- -------------- ---------------------

สาเหตุหลักที่ทำให้ผลประกอบการของบริษัทฯ ดีขึ้น มาจากกำลังการผลิตโอเลฟินส์ที่เพิ่มขึ้นจำนวน
1.0 ล้านตันต่อปี ทำให้กำลังการผลิตโอเลฟินส์รวมเพิ่มขึ้นจาก 1.88 ล้านตันต่อปีในปี 2553 เป็น
2.88 ล้านตันต่อปีในปี 2554 หรือเพิ่มขึ้นร้อยละ 53
ประกอบกับสถานการณ์ราคาน้ำมันดิบดูไบที่มีการปรับตัวเพิ่มขึ้น 28 เหรียญสหรัฐฯ ต่อบาร์เรล

ในปี 2554 ราคาน้ำมันดิบเฉลี่ย (Dubai) เท่ากับ 106 เหรียญสหรัฐฯ ต่อบาร์เรล
ปรับตัวเพิ่มขึ้นจากปี 2553 ที่ 78 เหรียญสหรัฐฯ ต่อบาร์เรล
ขณะที่ส่วนต่างราคาน้ำมันอากาศยานและน้ำมันดีเซลกับราคาน้ำมันดิบดูไบปรับตัวสูงขึ้นร้อยละ 58
และร้อยละ 64 ตามลำดับ
นอกจากนี้ราคาอะโรเมติกส์ก็ปรับตัวเพิ่มขึ้นตามราคาวัตถุดิบและภาวะอุปสงค์ในตลาดโลกที่ยังทรงตัวในระดับสูงขณะที่อุปทานยังคงตึงตัว
ส่งผลให้ส่วนต่างราคาพาราไซลีนกับคอนเดนเสทปรับตัวเพิ่มขึ้นร้อยละ 57
สำหรับสถานการณ์ตลาดโอเลฟินส์ ราคาแนฟทา (MOPS) ปรับตัวเพิ่มขึ้นร้อยละ 29 เป็น 922
เหรียญสหรัฐฯ ต่อตัน ทำให้ราคาเฉลี่ยเอทิลีน (SEA) และ HDPE (SEA) ปรับตัวสูงขึ้นตาม
(Cost-Push Effect) โดยราคาเอทิลีน (SEA) ปรับตัวเพิ่มขึ้นเป็น 1,187 เหรียญสหรัฐฯ
ต่อตันจากปีก่อนซึ่งคิดเป็นร้อยละ 10 และ HDPE (SEA) ปรับตัวเพิ่มขึ้นเป็น 1,373 เหรียญสหรัฐฯ
ต่อตันหรือเพิ่มขึ้นจากปีก่อนร้อยละ 12 อย่างไรก็ดี
อุปทานส่วนเกินของผลิตภัณฑ์โอเลฟินส์และเม็ดพลาสติก HDPE (SEA)
ที่ยังคงมีอยู่ในระดับสูงทำให้ส่วนต่างราคาผลิตภัณฑ์ HDPE (SEA) กับแนฟทา (MOPS)
ปรับตัวลดลงเป็น 451 เหรียญสหรัฐฯ ต่อตันหรือลดลงร้อยละ 8

2.  ผลการดำเนินงานระหว่างวันที่19 ตุลาคม 2554 ถึงวันที่ 31 ธันวาคม 2554

ในช่วงวันที่ 19 ตุลาคม 2554 ถึงวันที่ 31 ธันวาคม 2554
สภาพเศรษฐกิจได้รับผลกระทบจากปัญหาหนี้สาธารณะของกลุ่มยุโรปและมาตรการทางการเงินของจีนเป็นสาเหตุหลัก
ซึ่งส่งผลให้เศรษฐกิจโดยรวมของโลกลดต่ำลง ราคาน้ำมันดิบดูไบปรับตัวลดลงมาอยู่ที่ระดับ 106
เหรียญสหรัฐฯ ต่อบาร์เรลในไตรมาสที่ 4 ซึ่งลดลงมาจากไตรมาสที่ 3 ที่ 107
เหรียญสหรัฐต่อบาร์เรล ส่วนผลิตภัณฑ์ปิโตรเลียมปรับตัวลดลงค่อนข้างมากในไตรมาสที่ 4 อาทิ
ส่วนต่างราคาน้ำมันแก๊สโซลีนต่อราคาน้ำมันดิบดูไบปรับตัวลดลงจาก 17 เหรียญสหรัฐฯ
ต่อบาร์เรลเป็น 10 เหรียญสหรัฐฯ ต่อบาร์เรล และส่วนต่างราคาน้ำมันดีเซลต่อราคาน้ำมันดิบดูไบ
ปรับตัวลดลงจาก 19 เหรียญสหรัฐฯ ต่อบาร์เรลเป็น 18 เหรียญสหรัฐฯ ต่อบาร์เรล
ส่วนในกลุ่มอะโรเมติกส์ส่วนต่างราคาพาราไซลีนและเบนซีนลดลงอย่างมีนัยสำคัญจากไตรมาสที่ 3 ที่
638 เหรียญสหรัฐฯ ต่อตัน และ 165 เหรียญสหรัฐฯ ต่อตัน ตามลำดับเป็น 531 เหรียญสหรัฐฯ
ต่อตันและ 49 เหรียญสหรัฐฯ ต่อตันตามลำดับในไตรมาสที่ 4
เช่นเดียวกับผลิตภัณฑ์ในสายโอเลฟินส์ซึ่งมีส่วนต่างราคาเอทิลีนต่อราคาแนฟทาลดลงจาก 223
เหรียญสหรัฐฯ ต่อตัน เป็น 191 เหรียญสหรัฐฯ ต่อตัน ส่วนต่างราคาผลิตภัณฑ์ HDPE
ต่อราคาแนฟทาลดลงจาก 463 เหรียญสหรัฐฯ ต่อตัน เป็น 459 เหรียญสหรัฐฯ ต่อตัน
เนื่องจากลูกค้ายังมีความกังวลต่อภาวะเศรษฐกิจโลกดังนั้นจึงซื้อผลิตภัณฑ์ไว้เท่าที่จำเป็นเท่านั้น
โดยยังคงรักษาปริมาณสินค้าคงคลังอยู่ในระดับต่ำ

นอกจากนั้น ในช่วงดังกล่าวมีเหตุการณ์น้ำท่วมพื้นที่ภาคกลางและกรุงเทพมหานครฯ
เหตุการณ์ดังกล่าวไม่ได้ส่งผลกระทบโดยตรงต่อบริษัทฯ กล่าวคือโรงงานทั้งหมดของบริษัทฯ
และบริษัทในเครือซึ่งตั้งอยู่ในพื้นที่จังหวัดระยองมิได้ถูกน้ำท่วมแต่อย่างใด อย่างไรก็ตาม บริษัทฯ
ได้รับผลกระทบทางอ้อมเนื่องจากบริษัทผลิตกระแสไฟฟ้ามีความจำเป็นที่จะต้องลดกำลังการผลิตกระแสไฟฟ้าลงเพื่อให้สอดคล้องกับการใช้ไฟฟ้าที่ลดลงในช่วงเหตุการณ์น้ำท่วม
ทำให้โรงแยกก๊าซของบริษัท ปตท. (มหาชน) ต้องปรับปรุงสมดุล (Balance)
ของการผลิตและจำหน่ายก๊าซ
ซึ่งมีผลทำให้การส่งก๊าซอีเทนซึ่งเป็นวัตถุดิบหลักที่ใช้ในการผลิตผลิตภัณฑ์โอเลฟินส์ให้แก่บริษัทฯ
มีปริมาณที่น้อยลง

จากปัจจัยดังกล่าวข้างต้น บริษัทฯ มีรายได้จากการดำเนินงาน 104,433 ล้านบาท
มีกำไรขั้นต้นจากการดำเนินงานร้อยละ 13 ต่อรายได้ ส่งผลให้ EBITDA margin เป็นร้อยละ 7
ทั้งนี้บริษัทฯ มีรายได้อื่นประมาณ 1,461 ล้านบาท
สาเหตุหลักเกิดจากรายได้จากการเปลี่ยนสัดส่วนการถือหุ้นใน PPCL และ PTTUT ณ วันควบรวม

3.  ภาพรวมอุตสาหกรรม

สถานการณ์ตลาดปิโตรเลียมในปี 2554

โดยรวมในปี 2554 ราคาน้ำมันดิบเฉลี่ยอยู่ที่ 106 เหรียญสหรัฐต่อบาร์เรล ในขณะที่ปี 2553
ราคาน้ำมันดิบเฉลี่ยอยู่ที่ 78 เหรียญสหรัฐต่อบาร์เรล ปรับตัวเพิ่มขึ้นเฉลี่ย 28
เหรียญสหรัฐต่อบาร์เรล หรือเพิ่มขึ้นร้อยละ 36
ซึ่งมีสาเหตุหลักจากความไม่สงบของตะวันออกกลางและแอฟริกาเหนือโดยเฉพาะในครึ่งแรกของปี
2554 เหตุการณ์ไม่สงบในประเทศตูนีเซีย และประเทศอียิปต์
ซึ่งสงผลให้อุปทานของน้ำมันดิบในตลาดโลกลดลงประมาณ 1 ล้านบาร์เรลต่อวัน
ทำให้ราคาน้ำมันดิบดูไบปรับตัวเพิ่มขึ้นสูงสุดในรอบ 2 ปี โดยในเดือนเมษายน 2554 เฉลี่ยอยู่ที่
118 เหรียญสหรัฐต่อบาร์เรล ขณะที่ในครึ่งหลังของปี
ปัญหาหนี้สาธารณะของกลุ่มประเทศยุโรปได้ลุกลามทำให้สภาวะเศรษฐกิจโลกเติบโตน้อยกว่าที่คาดไว้
รวมถึงบริษัทจัดระดับความน่าเชื่อถือ S&P
ได้ลดอันดับความน่าเชื่อถือทางการเงินของประเทศสหรัฐอเมริกาลงจาก AAA เป็น AA+
นอกจากนี้ประเทศจีนได้มีการเพิ่มความเข้มงวดด้านนโยบายการเงินเพื่อที่จะลดอัตราเงินเฟ้อในประเทศ
ซึ่งส่งผลให้เศรษฐกิจโดยรวมของโลกลดต่ำลงและทำให้ความต้องการใช้น้ำมันของโลกขยายตัวในอัตราที่ลดลงส่งผลต่อราคาน้ำมันดิบดูไบปรับตัวลดลงมาอยู่ที่ระดับ
106 เหรียญสหรัฐต่อบาร์เรลในไตรมาสที่ 4

สถานการณ์ตลาดอะโรเมติกส์ในปี 2554

สายอะโรเมติกส์มีการปรับตัวขึ้นตามการขยายตัวของเศรษฐกิจโลกโดยเฉพาะการเพิ่มขึ้นของอุปสงค์ของผลิตภัณฑ์โพลีเอสเตอร์ที่เป็นธุรกิจปลายน้ำของผลิตภัณฑ์พาราไซลีน
และ อิเล็กทรอนิกส์ที่เป็นผลิตภัณฑ์ปลายน้ำของเบนซีน
บวกกับเหตุการณ์แผ่นดินไหวและคลื่นสึนามิที่ญี่ปุ่นทำให้โรงงานอะโรเมติกส์ในญี่ปุ่นต้องปิดฉุกเฉินและส่งผลกระทบให้อุปทานของผลิตภัณฑ์พาราไซลีนลดลง
ทำให้ส่วนต่างของราคาผลิตภัณฑ์พาราไซลีนและเบนซีนเมื่อเทียบกับราคาวัตถุดิบคอนเดนเสทในไตรมาส
1 ปรับตัวสูงขึ้นมาก
แต่ต่อมาความต้องการในสินค้าปลายน้ำของสายอะโรเมติกส์เริ่มลดลงและผลจากราคาที่เริ่มสูงขึ้นของต้นทุนวัตถุดิบและแนฟทาส่งผลให้ส่วนต่างราคาพาราไซลีนและเบนซีนเมื่อเทียบกับคอนเดนเสทปรับตัวลดลง
โดยเฉพาะในไตรมาส 4 ของปี 2554
เมื่อโรงงานอะโรเมติกส์แห่งใหม่ที่เกาหลีใต้เริ่มดำเนินการผลิต โดยเฉลี่ยปี 2554
ส่วนต่างราคาพาราไซลีนเพิ่มขึ้น 220 เหรียญสหรัฐฯ ต่อตัน จาก 396 เหรียญสหรัฐฯ ต่อตันในปี
2553 เป็น 616 เหรียญสหรัฐฯ ต่อตันในปี 2554 หรือเพิ่มขึ้นร้อยละ 56 และ เบนซีนลดลง 93
เหรียญสหรัฐฯ ต่อตัน จาก 253 เหรียญสหรัฐฯ ต่อตันในปี 2553 เป็น 160 เหรียญสหรัฐฯ
ต่อตันในปี 2554 หรือลดลงร้อยละ 37

สถานการณ์ตลาดโอเลฟินส์ในปี 2554

ราคาเฉลี่ยเอทิลีนในปี 2554 อยู่ที่ 1,187 เหรียญสหรัฐฯต่อตันและในปี 2553 อยู่ที่ 1,076
เหรียญสหรัฐฯต่อตันหรือปรับตัวสูงขึ้นร้อยละ 10 ในขณะที่ราคาเฉลี่ยของโพรพิลีนในปี 2554 อยู่ที่
1,386 เหรียญสหรัฐฯต่อตันและในปี 2553 อยู่ที่ 1,132
เหรียญสหรัฐฯต่อตันหรือปรับตัวสูงขึ้นร้อยละ 23

โดยในช่วงครึ่งแรกของปีนั้นตลาดเอทิลีนค่อนข้างที่จะตึงตัว เนื่องจากโรง Cracker
ในภูมิภาคหลายโรงงานได้หยุดซ่อมบำรุงและลดกำลังการผลิต
ทำให้ปริมาณเอทิลีนหายไปจากตลาดประมาณ 1.73 ล้านตัน
ประกอบกับผู้ผลิตในตะวันออกกลางยังคงส่งออกสินค้ามายังภูมิภาคเอเชียน้อยลง
เนื่องจากมีการส่งออกสินค้าไปยังยุโรปซึ่งมีผลกำไรที่ดีกว่าแทน
แต่อย่างไรก็ตามในช่วงครึ่งหลังของปีราคาเอทิลีนในตลาดกลับปรับตัวลดลงอย่างต่อเนื่องสาเหตุจากความต้องการในตลาดผลิตภัณฑ์ขั้นต่อเนื่องนั้นค่อนข้างที่จะซบเซา
อันเป็นผลมาจากมาตรการทางการเงินของจีนเพื่อควบคุมอัตราเงินเฟ้อของประเทศ
และจากความไม่แน่นอนของสภาพเศรษฐกิจในกลุ่มยุโรป
ซึ่งปัจจัยดังกล่าวเป็นปัจจัยที่กดดันให้ราคาเอทิลีนปรับตัวลดลงกว่าช่วงครึ่งแรกของปีถึงประมาณร้อยละ
12 โดยตลอดทั้งปีส่วนต่างระหว่างราคาเอทิลีนและแนฟทาในปี 2554 อยู่ที่ 266
เหรียญสหรัฐฯต่อตัน ลดลงจากปี 2553 ประมาณ 98 เหรียญสหรัฐฯต่อตัน หรือลดลงร้อยละ 27

ด้านตลาดโพรพิลีนในภูมิภาคเอเชียปี 2554 นั้นจะค่อนข้างตึงตัวมากกว่า
เนื่องจากการที่หน่วยผลิตโพรพิลีน
ในเอเชียหลายโรงงานได้หยุดการเดินเครื่องเพื่อทำการซ่อมบำรุงตามแผนและเนื่องจากปัญหาทางด้านการผลิต
ทั้งนี้ยังรวมไปถึงการเกิดเหตุการณ์ไฟไหม้ขึ้นในโรงงานโอเลฟินส์ในไต้หวันในช่วงสิ้นเดือนกรกฎาคม
อีกทั้งเหตุการณ์ระเบิดที่เกิดขึ้นกับโรงกลั่นน้ำมันขนาด 500,000
บาร์เรลต่อวันของบริษัทแห่งหนึ่งในสิงคโปร์ในช่วงสิ้นเดือนกันยายนที่ผ่านมา
ทำให้มีปริมาณโพรพิลีนลดลงไปจากตลาดประมาณ 1.05 ล้านตัน
โดยส่วนต่างระหว่างราคาโพรพิลีนและแนฟทาในปี 2554 อยู่ที่ระดับ 466 เหรียญสหรัฐฯต่อตัน
เพิ่มขึ้นจากปี 2553 ประมาณ 47 เหรียญสหรัฐฯต่อตัน หรือเพิ่มขึ้นร้อยละ 11

สถานการณ์ตลาดเม็ดพลาสติกในปี 2554

ราคาเฉลี่ย HDPE ในปี 2554 อยู่ที่ 1,373 เหรียญสหรัฐฯต่อตันและในปี 2553 อยู่ที่ 1,224
เหรียญสหรัฐฯต่อตันหรือปรับตัวสูงขึ้นร้อยละ 12 ราคาเฉลี่ย LLDPE ในปี 2554 อยู่ที่ 1,339
เหรียญสหรัฐฯต่อตันและในปี 2553 อยู่ที่ 1,290 เหรียญสหรัฐฯต่อตันหรือปรับตัวสูงขึ้นร้อยละ 3
ในขณะที่ราคาเฉลี่ยของ LDPE ในปี 2554 อยู่ที่ 1,602 เหรียญสหรัฐฯต่อตันและในปี 2553 อยู่ที่
1,453 เหรียญสหรัฐฯต่อตันหรือปรับตัวสูงขึ้นร้อยละ 13

สถานการณ์ตลาดโดยภาพรวม
ราคาโพลีเมอร์เพิ่มขึ้นอย่างมากในไตรมาสแรกจากปัญหาความไม่สงบในภูมิภาคตะวันออกกลาง
ส่งผลให้ราคาน้ำมันดิบซึ่งเป็นวัตถุดิบตั้งต้นของผลิตภัณฑ์ปิโตรเคมีปรับตัวสูงขึ้นมาก
ประกอบกับหลายโรงงานในเอเชียหยุดซ่อมบำรุง
อย่างไรก็ตามความวิตกกังวลต่อสถานะปัญหาหนี้สาธารณะของยุโรปที่แผ่ขยายไปยังประเทศอื่น ๆ
รวมไปถึงมาตรการชะลอความร้อนแรงทางเศรษฐกิจของประเทศจีนเพื่อป้องกันภาวะเงินเฟ้อ
เป็นผลให้ราคาตลาดปิโตรเคมีเอเชียลดลงอย่างมาก
ก่อนที่อุปสงค์จากจีนจะปรับตัวสูงขึ้นจากความต้องการผลิตสินค้าที่เพิ่มขึ้นก่อนเข้าสู่ช่วงเทศกาลคริสมาสต์และปีใหม่
แต่จากความกังวลอย่างต่อเนื่องจากปัญหาหนี้สาธารณะในยุโรป และปัญหา Margin
ของผู้ประกอบการที่ลดลงอย่างมากนั้น
ส่งผลให้ผู้ผลิตบางรายต้องลดกำลังการผลิตลงและพยายามปรับราคาขึ้นอย่างต่อเนื่อง
แต่เนื่องจากราคาสินค้าปลายทางไม่สามารถปรับขึ้นได้มากทำให้ราคายังคงปรับลดลง
โดยเฉพาะอย่างยิ่งสำหรับผลิตภัณฑ์ LLDPE
ที่มีกำลังผลิตใหม่จากภูมิภาคตะวันออกกลางเพิ่มขึ้นจำนวนมาก

สำหรับราคา MEG (SEA) ในปี 2554 ปรับตัวดีขึ้นร้อยละ 34 เป็น 1,314 เหรียญสหรัฐฯ ต่อตัน
โดยมีสาเหตุหลักจากปริมาณความต้องการ MEG และ PTA ซึ่งเป็นวัตถุดิบที่ใช้ในการผลิต
Polyester ปรับตัวเพิ่มสูงขึ้น บวกกับอุปทานของ MEG ที่หายไปจากตลาด
จากเหตุการณ์ไฟไหม้โรงผลิตเอทีลีนของ Formosa ทำให้กำลังการผลิตรวม 1.9 ล้านตันต่อปี
ต้องหยุดดำเนินการผลิตตามไปด้วย ในปี 2554 ส่วนต่างระหว่างราคาของ MEG กับ 0.65
เท่าของ ราคา Ethylene ปรับตัวเพิ่มขึ้น 258 เหรียญสหรัฐฯ ต่อตันหรือคิดเป็นร้อยละ 91

ราคาผลิตภัณฑ์ วัตถุดิบอ้างอิงและส่วนต่างน้ำมัน โอเลฟินส์ และอะโรเมติกส์

[]

[]

ที่มา: บริษัทฯ

หน่วย: เหรียญสหรัฐฯ ต่อตัน

4.  ผลการดำเนินงานตามกลุ่มผลิตภัณฑ์

กลุ่มผลิตภัณฑ์ปิโตรเลียมและสาธารณูปการ

  -------------- ------------ ------ ------------ ------ ---------------- -------
  ผลิตภัณฑ์         ปริมาณขายปี           ปริมาณขาย ปี          ผลต่าง            
                 2554                2553                เพิ่มขึ้น (ลดลง)     

                                                                          

                 บาร์เรล       %      บาร์เรล       %      บาร์เรล           %

  แนฟทาชนิดเบา    4,902,145    9%     5,879,382    10%    (977,237)        (17%)

  รีฟอร์เมต        3,209,171    6%     3,093,349    5%     115,822          4%

  น้ำมันอากาศยาน   6,089,538    11%    8,820,995    15%    (2,731,457)      (31%)

  น้ำมันดีเซล       28,416,616   52%    26,917,087   47%    1,499,529        6%

  น้ำมันเตา        7,835,500    14%    9,366,480    16%    (1,530,979)      (16%)

  อื่นๆ            4,635,375    8%     3,694,951    6%     940,424          25%

  รวม            55,088,344   100%   57,772,243   100%   (2,683,898)      (5%)
  -------------- ------------ ------ ------------ ------ ---------------- -------

แม้ว่าในไตรมาส 1 ปี 2554 โรงกลั่นน้ำมันมีการหยุดซ่อมบำรุงตามแผนเป็นเวลา 47
วันส่งผลให้วัตถุดิบนำเข้ากลั่นเป็น 58.75 ล้านบาร์เรล (หรือเท่ากับ 161 KBD) ลดลงจำนวน
4.59 ล้านบาร์เรลหรือคิดเป็นร้อยละ 7 โดยมีอัตรา CDU Utilization ที่ร้อยละ 90
อย่างไรก็ตามบริษัทฯ สามารถขายผลิตภัณฑ์ปิโตรเลียมทั้งสิ้น 55.09 ล้านบาร์เรล ลดลงจากปี
2553 เพียงร้อยละ 5

  ------------------------------- ------------ ------------ -------------
  โรงกลั่นน้ำมัน                      ปี                         %
                                                            เพิ่ม/(ลด)

                                  2554         2553         

  วัตถุดิบนำเข้ากลั่น (M.BBL)           58.75        63.34        (7%)

  (KBD)                           161          174          (7%)

  CDU Utilization Rate            90%          100%         (10%)
  ------------------------------- ------------ ------------ -------------

หมายเหตุ : กำลังการผลิตติดตั้งของหน่วย CDU เท่ากับ 145 KBD

ในปี 2554 ส่วนต่างราคาผลิตภัณฑ์ปิโตรเลียมกับราคาน้ำมันดิบดูไบส่วนใหญ่ปรับตัวดีขึ้นจากปี 2553
โดยส่วนต่างราคาน้ำมันเบนซินกับราคาน้ำมันดิบดูไบในปี 2554 เท่ากับ 14 เหรียญสหรัฐฯ
ต่อบาร์เรลเทียบกับ 10 เหรียญสหรัฐฯ ต่อบาร์เรลในปี 2553 นอกจากนี้
ส่วนต่างราคาน้ำมันอากาศยานและน้ำมันดีเซลกับราคาน้ำมันดิบดูไบปรับตัวสูงขึ้นเป็น 19
เหรียญสหรัฐฯ ต่อบาร์เรลและ 18 เหรียญสหรัฐฯ ต่อบาร์เรล เทียบกับปี 2553 ที่ 12
เหรียญสหรัฐฯ ต่อบาร์เรลและ 11 เหรียญสหรัฐฯ ต่อบาร์เรลตามลำดับ

จากการผลิต การจำหน่าย รวมถึงสถานการณ์ราคาตลาดข้างต้นทำให้บริษัทฯ
มีกำไรขั้นต้นจากการผลิตดังนี้

  ------------------------------------ --------- --------- ---------------
  โรงกลั่นน้ำมัน                           ปี                   %
  (เหรียญสหรัฐฯ ต่อบาร์เรล)                                    

                                       2554      2553       เพิ่ม/(ลด)

  Market GRM                           6.37      5.14      24%

  Hedging Gain/(Loss)                  (0.80)    0.01      (10,139%)

  Stock Gain/(Loss) Net LCM            1.67      0.31      430%

  Accounting GRM                       7.24      5.46      32%
  ------------------------------------ --------- --------- ---------------

กำไรขั้นต้นจากการผลิตในปี 2554 (Market GRM) เท่ากับ 6.37 เหรียญสหรัฐฯ ต่อบาร์เรล
เพิ่มขึ้นจากปี 2553 ที่ 5.14 เหรียญสหรัฐฯ ต่อบาร์เรล มีผลขาดทุนจากการบริหารความเสี่ยง
0.80 เหรียญสหรัฐฯ ต่อบาร์เรล และมีกำไรจากสต็อก (รวม LCM) 1.67 เหรียญสหรัฐฯ
ต่อบาร์เรล คิดเป็นกำไรขั้นต้นจากการผลิตทางบัญชี 7.24 เหรียญสหรัฐฯ ต่อบาร์เรลเทียบกับ
5.46 เหรียญสหรัฐฯ ต่อบาร์เรลในปี 2553

กลุ่มผลิตภัณฑ์อะโรเมติกส์

  ----------------- -------------- ------ ------------ ------ ------------- -----
  ผลิตภัณฑ์            ปริมาณขาย ปี            ปริมาณขาย ปี          ผลต่าง         
                    2554                  2553                เพิ่มขึ้น (ลดลง)  

                                                                            

                    ตัน             %      ตัน           %      ตัน            %

  เบนซีน             606,471        14%    577,795      14%    28,676        5%

  พาราไซลีน          1,159,202      27%    1,138,660    28%    20,542        2%

  ไซโคลเฮกเซน       184,521        4%     177,995      4%     6,526         4%

  ผลิตภัณฑ์ BTX อื่นๆ    69,917         2%     74,563       2%     (4,646)       -6%

  แนฟทาและแรฟฟิเนท   1,306,295      30%    1,197,576    30%    108,719       9%

  คอนเดนเสท เรสซิดิว  529,630        12%    503,283      12%    26,348        5%

  ผลิตภัณฑ์พลอยได้อื่นๆ   426,935        10%    375,851      9%     51,084        14%

  รวม               4,282,971      100%   4,045,721    100%   237,250       6%

                                                                            

  BTX Utilization   88%                   85%                                
  Rate                                                                      
  ----------------- -------------- ------ ------------ ------ ------------- -----

หมายเหตุ: กำลังการผลิตติดตั้งของผลิตภัณฑ์ BTX เท่ากับ 2.2 ล้านตัน/ปี

จากสถานการณ์ราคาผลิตภัณฑ์อะโรเมติกส์ในปี 2554 ที่ดีขึ้นกว่า ปี 2553 เอื้ออำนวยให้บริษัทฯ
นำวัตถุดิบเข้าผลิตเพิ่มขึ้นเต็มกำลังการผลิตโดยในปี 2554 โรงอะโรเมติกส์ทั้ง 2 หน่วย มี BTX
Utilization Rate รวมที่ร้อยละ 88 เพิ่มขึ้นจากปี 2553 ที่ร้อยละ 85 แม้ว่า
โรงงานอะโรเมติกส์หน่วยที่ 1 มีการหยุดเดินเครื่องตามแผนเพื่อปรับปรุงประสิทธิภาพการผลิต
เป็นเวลา 12 วัน ระหว่างวันที่ 20 มิถุนายน ถึง 1 กรกฎาคม 2554 และโรงอะโรเมติกส์หน่วยที่
2 มีการหยุดเดินเครื่องฉุกเฉินระหว่างวันที่ 15 – 17 สิงหาคม 2554
เนื่องจากปัญหาทางเทคนิคของผู้ให้บริการไฟฟ้าและไอน้ำของโรงงาน
รวมถึงการหยุดเดินเครื่องบางส่วนในระหว่างวันที่ 12-27 ธันวาคม 2554
เนื่องจากปัญหาทางเทคนิค ทั้งนี้ในปี 2554 บริษัทฯ มีปริมาณการขายผลิตภัณฑ์อะโรเมติกส์ทั้งสิ้น
4,282,971 ตัน เพิ่มขึ้นจากปี 2553 ร้อยละ 6

จากการผลิต การจำหน่าย
รวมถึงสถานการณ์ราคาตลาดข้างต้นทำให้กลุ่มธุรกิจอะโรเมติกส์ของบริษัทฯ มี Product to Feed
Margin 86 เหรียญสหรัฐฯ ต่อตัน เพิ่มขึ้นจาก 81 เหรียญสหรัฐฯ ต่อตัน ในปี 2553
มีกำไรจากการบริหารความเสี่ยงและมีกำไรจากสต็อก (รวม LCM) 15 เหรียญสหรัฐฯต่อตัน
ปรับตัวสูงขึ้น 4 เหรียญสหรัฐฯ ต่อตันจากปี 2553

กลุ่มผลิตภัณฑ์โอเลฟินส์กลุ่มธุรกิจผลิตภัณฑ์ต่อเนื่อง

+-------+------+-------+--------+-------+--------+-------+--------+
|       | กำ   | ส     |        | ส     |        | ผลต่าง |        |
|       | ลังกา | ำหรับปี |        | ำหรับปี |        |       |        |
|       | รผลิต | 2554  |        | 2553  |        |       |        |
|       | ติดตั้ง |       |        |       |        |       |        |
|       |      |       |        |       |        |       |        |
|       | ณ 31 |       |        |       |        |       |        |
|       | ธ.ค. |       |        |       |        |       |        |
|       | 54   |       |        |       |        |       |        |
|       | (ตัน) |       |        |       |        |       |        |
+-------+------+-------+--------+-------+--------+-------+--------+
|       |      | ปริม   | อ      | ปริม   | อ      | ปริม   | อ      |
|       |      | าณขาย | ัตราการ | าณขาย | ัตราการ | าณขาย | ัตราการ |
|       |      | (ตัน)  | ใช้กำลัง | (ตัน)  | ใช้กำลัง | (ตัน)  | ใช้กำลัง |
|       |      |       | การผลิต |       | การผลิต |       | การผลิต |
+-------+------+-------+--------+-------+--------+-------+--------+
| โอเ   | 2    | 73    | 80%    | 66    | 71%    | 7     | 9%     |
| ลฟินส์* | ,888 | 6,641 |        | 1,526 |        | 5,115 |        |
|       | ,000 |       |        |       |        |       |        |
+-------+------+-------+--------+-------+--------+-------+--------+
| HDPE  | 800  | 75    | 95%    | 45    | 93%    | 30    | (4%)   |
|       | ,000 | 8,391 |        | 8,008 |        | 0,383 |        |
+-------+------+-------+--------+-------+--------+-------+--------+
| LLDPE | 400  | 33    | 89%    | 28    | 64%    | 5     | 25%    |
|       | ,000 | 6,842 |        | 3,488 |        | 3,354 |        |
+-------+------+-------+--------+-------+--------+-------+--------+
| LDPE  | 300  | 15    | 55%    | N/A   | N/A    | N/A   | N/A    |
|       | ,000 | 8,301 |        |       |        |       |        |
+-------+------+-------+--------+-------+--------+-------+--------+
| MEG   | 395  | 25    | 68%    | 31    | 79%    | -5    | (11%)  |
|       | ,000 | 7,830 |        | 0,869 |        | 3,039 |        |
+-------+------+-------+--------+-------+--------+-------+--------+

* ปริมาณขายผลิตภัณฑ์โอเลฟินส์เป็นปริมาณขายให้กับบุคคลภายนอก

สัดส่วนการใช้วัตถุดิบ

[]

กลุ่มผลิตภัณฑ์โอเลฟินส์

ในปี 2554 ธุรกิจผลิตภัณฑ์โอเลฟินส์มีการอัตราการใช้กำลังการผลิตรวมเพิ่มขึ้นจากร้อยละ 71 ในปี
2553 เป็นร้อยละ 80 ในปี 2554 และมีปริมาณขายที่เพิ่มขึ้น 75,115 ตันหรือคิดเป็นร้อยละ 11
เนื่องจาก การเดินเครื่องเชิงพาณิชย์ ของ Ethane Cracker Plant ของ PTTPE
ในเดือนธันวาคม 2553 แม้ว่าบริษัทจะมีการหยุดดำเนินการผลิตเพื่อซ่อมบำรุงของโรงงาน I-4/1
เป็นเวลา 18 วัน (7-24 ธันวาคม) รวมถึงการหยุดตรวจสอบตามรอบเวลาเดินเครื่อง 1
ปีแรกของ หน่วย Ethane Cracker ของ PTTPE เป็นเวลา 42 วันก็ตาม
ในขณะที่ราคาเฉลี่ยผลิตภัณฑ์โอเลฟินส์เพิ่มขึ้นจาก 1,104 เหรียญสหรัฐฯ ต่อตัน เป็น 1,287
เหรียญสหรัฐฯ ต่อตันในปี 2554 หรือเพิ่มขึ้นร้อยละ 17 ซึ่งเป็นสาเหตุให้ Product to Feed
Margin ต่อตัน เท่ากับ 383 เหรียญสหรัฐฯ ต่อตันซึ่งสูงกว่าปี 2553 ที่ 274 เหรียญสหรัฐฯ ต่อตัน

กลุ่มธุรกิจผลิตภัณฑ์โพลิเมอร์

Product to Feed Margin ของกลุ่มผลิตภัณฑ์โพลิเมอร์สำหรับปี 2554 อยู่ที่ 452 เหรียญสหรัฐฯ
ต่อตันซึ่งสูงกว่าปี 2553 ที่ 257 เหรียญสหรัฐฯ ต่อตันซึ่งมีสาเหตุหลักดังต่อไปนี้

ปริมาณขาย HDPE ในปี 2554 เพิ่มขึ้นจากปีที่แล้วร้อยละ 66
เนื่องจากซึ่งมีสาเหตุหลักมาจากการเริ่มดำเนินการผลิตเชิงพาณิชย์ของส่วนขยายของ โรง HDPE
ของ I1 ซึ่งมีกำลังการผลิต 50,000 ตันต่อปี และโรง HDPE ของ BPE 2 ซึ่งมีกำลังการผลิต
250,000 ตันต่อปี เมื่อวันที่ 1 มกราคม 2554 ในขณะที่อัตราการใช้กำลังการผลิตรวม
ลดลงร้อยละ 4 เป็นร้อยละ 95 ในปี 2554 ทั้งนี้เนื่องมาจากการหยุดดำเนินการผลิตของโรง
HDPE I1,BPE1 และ BPE2 จำนวน 32, 13 และ 84 วันตามลำดับ

ปริมาณขาย LLDPE ในปี 2554 เพิ่มขึ้นจากปีที่แล้วร้อยละ 19
และอัตราการใช้กำลังการผลิตเพิ่มขึ้นร้อยละ 25 เนื่องจากในปี 2554 Cracker ของบริษัท
PTTPE ได้เดินเครื่องจักรได้เต็มกำลังการผลิตอย่างเต็มที่และสามารถส่งเอทิลีนให้โรงงาน LLDPE
ได้อย่างเต็มที่ อย่างไรก็ตามในปี 2554 โรง LLDPE หยุดดำเนินผลิตรวมเป็นเวลา 36 วัน
ส่วนหนึ่งเพื่อให้สอดคล้องกับการผลิตของโรง Cracker ของ PTTPE

โรง LDPE ของ PTTPE เริ่มดำเนินการผลิตเชิงพาณิชย์เมื่อวันที่ 1 กุมภาพันธ์ 2554
มีกำลังการผลิตรวม 3 แสนตันต่อปี ปริมาณขาย LDPE ในปี 2554 อยู่ที่ 158,301 ตัน
อย่างไรก็ตามมีการหยุดการผลิตตามแผนในไตรมาสที่ 3 จำนวน 93 วัน
และหยุดการผลิตจากปัญหาทางเทคนิค 36 วันในไตรมาสที่ 4 ทำให้อัตราการใช้กำลังการผลิตปี
2554 อยู่ที่ร้อยละ 55

กลุ่มธุรกิจผลิตภัณฑ์เอทิลีนออกไซด์

Product to Feed Margin ของกลุ่มผลิตภัณฑ์เอทิลีนออกไซด์สำหรับปี 2554 อยู่ที่ 574
เหรียญสหรัฐฯ ต่อตันซึ่งสูงกว่าปี 2553 ที่ 366 เหรียญสหรัฐฯ ต่อตัน โดยมีปริมาณขาย MEG ในปี
2554 ลดลงจากปีที่แล้วร้อยละ 17 และอัตราการใช้กำลังการผลิตลดลงร้อยละ 11เป็นร้อยละ 68
เนื่องจากการหยุดผลิตตามแผนเป็นเวลา 43 วันในไตรมาสที่ 3 อนึ่ง
การคำนวณอัตราการใช้กำลังการผลิตได้รวมหน่วยผลิตในส่วนขยายกำลังการผลิต 95,000
ตันที่ไม่สามารถดำเนินการผลิตได้เนื่องจากปัญหามาบตาพุดไว้ด้วย

5.  ผลการดำเนินงานแยกกลุ่มธุรกิจ

[]

6.  งบกำไรขาดทุนเสมือนเปรียบเทียบ

[TABLE]

ผลการดำเนินงานเปรียบเทียบปี 2554 และปี 2553

1.  ค่าใช้จ่ายผันแปรอื่นเพิ่มขึ้นร้อยละ 44 หรือ 2,373 ล้านบาทเป็น 7,784 ล้านบาท
    มีสาเหตุหลักเนื่องมาจากค่าใช้จ่ายผันแปรในการเริ่มผลิตในเชิงพาณิชย์ของ Cracker ของ
    PTTPE, HDPE Expansion, BPE2 และ LDPE ซึ่งมีกำลังการผลิตเพิ่มรวม 1.63
    ล้านตันต่อปี

2.  ค่าใช้จ่ายในการผลิตคงที่เพิ่มขึ้น 2,162 ล้านบาท หรือร้อยละ 20
    ซึ่งมีสาเหตุหลักจากการเริ่มผลิตในเชิงพาณิชย์ของ Cracker ของ PTTPE, BPE2 และ
    LDPE ซึ่งทำให้มีค่าใช้จ่ายเพิ่มเติมเช่นค่าคลังสินค้าและค่าบริการโลจิสติกส์ให้กับบริษัท พีทีที
    โพลีเมอร์ โลจิสติกส์ จำกัด รวม 420 ล้านบาท ค่าพนักงานในส่วนการผลิตที่เพิ่มขึ้น 112
    ล้านบาท ค่าประกันโรงงาน 40 ล้านบาท ค่าใช้จ่ายที่เกิดขึ้นจากการ shutdown และ
    start up ของโรงผลิตต่างๆ รวม 325 ล้านบาท
    เงินชดเชยให้พนักงานเพื่อปรับเปลี่ยนนโยบายเนื่องจากการควบรวม 309 ล้านบาท
    นอกจากนั้นยังมีค่าใช้จ่ายเนื่องมาจากการย้ายประเภทค่าใช้จ่ายผันแปรบางส่วนเป็นค่าใช้จ่ายในการผลิตคงที่รวม
    500 ล้านบาทจากบริษัท Emery

3.  ในปี 2554 บริษัทฯ ขาดทุนจากการทำ Hedging ผลิตภัณฑ์จำนวน 1,275 ล้านบาท
    สาเหตุหลักเกิดจากบริษัทฯ
    มีการบริหารความเสี่ยงวัตถุดิบเพื่อป้องกันความผันผวนของราคาวัตถุดิบสิ้นงวดจำนวนรวม 4.6
    ล้านบาร์เรล ทั้งนี้เนื่องจากราคาน้ำมันได้ปรับตัวเพิ่มขึ้นจากปี 2553
    ทำให้เกิดผลขาดทุนดังกล่าว
    อย่างไรก็ตามธุรกิจโรงกลั่นและอะโรเมติกส์มีกำไรจากสต๊อกน้ำมันรวม 4,576 ล้านบาท

4.  รายได้อื่นๆในปี 2554 เพิ่มขึ้นร้อยละ 92 หรือ 2,054 ล้านบาทเป็น 4,294
    ล้านบาทซึ่งมีสาเหตุหลักมาจากกำไรจากการตีมูลค่ายุติธรรมและการปรับสัดส่วนการถือหุ้นในบริษัท
    PPCL และ PTTUT (Step Up Acquisition) อันเป็นผลมาจากการควบกิจการของ
    PTTCH และ PTTAR นอกจากนั้นยังมีการปรับปรุงรายการสินค้าล้าสมัยของ PTTAR ณ
    วันควบบริษัท รวม 1,117 ล้านบาท รายได้จากการให้บริการที่เพิ่มขึ้นของบริษัท TTT,
    PTTME, NPC S&E รวม 270 ล้านบาท รายได้จากการ Claim ประกัน HCU Unplanned
    Shutdown ตั้งแต่ปี 2551 ซึ่งได้รับในปี 2554 รวม 400 ล้านบาทเป็นต้น

5.  ค่าใช้จ่ายในการขายและบริหาร 9,125 ล้านบาท เพิ่มขึ้นร้อยละ 28 หรือ 1,982 ล้านบาท
    โดยมีสาเหตุหลักจากการเพิ่มขึ้นของค่าใช้จ่ายพนักงาน 485
    ล้านบาทซึ่งส่วนใหญ่เป็นผลมาจากการเพิ่มจำนวนพนักงานและการปรับผลประโยชน์ของพนักงาน
    ณ วันควบบริษัท นอกจากนี้ยังมีค่าที่ปรึกษาของบริษัทฯ ในโครงการต่างๆรวม 260 ล้านบาท
    ค่าใช้จ่ายเนื่องจากขาดทุน Actuarial Loss
    จากการประเมินผลประโยชน์พนักงานตามสมมติฐานสภาพเศรษฐกิจที่เปลี่ยนแปลงไป
    ตามมาตรฐานการบัญชีฉบับที่ 19 ทำให้มีภาระหนี้สินและค่าใช้จ่ายเพิ่มขึ้น 339 ล้านบาท

6.  ค่าเสื่อมราคาและรายการตัดบัญชี 13,608 ล้านบาท เพิ่มขึ้นร้อยละ 14 หรือ 1,705
    ล้านบาทโดยมีสาเหตุหลักจากการเพิ่มขึ้นของค่าเสื่อมราคาของ Plant PTTPE Ethane
    Cracker, LDPE, BPE2 and EA ที่เริ่มดำเนินการผลิตเชิงพาณิชย์ในช่วงปลายปี 2553
    และต้นปี 2554 ทำให้ค่าเสื่อมราคาและรายการตัดบัญชีเพิ่มขึ้น 1,600 ล้านบาท

7.  ผลขาดทุนจากอัตราแลกเปลี่ยน 724 ล้านบาท
    มาจากภาระหนี้สินที่เป็นเงินตราต่างประเทศของบริษัท PTTGC จำนวน 655
    ล้านเหรียญสหรัฐฯ ขณะที่ในปี 2554 เงินบาทอ่อนค่าลง 1.53 บาทต่อเหรียญสหรัฐฯ
    ทำให้บริษัทฯ มีผลขาดทุนจากอัตราแลกเปลี่ยนของเงินกู้ยืมที่เป็นเงินตราต่างประเทศประมาณ
    900 ล้านบาท อย่างไรก็ตาม บริษัทฯ มีกำไรจากการทำ Forward ประมาณ 200 ล้านบาท

8.  ส่วนแบ่งกำไรจากเงินลงทุนลดลง 265 ล้านบาท หรือลดลงร้อยละ 62
    มีสาเหตุสำคัญเนื่องมาจากผลขาดทุนจากการลงทุนในบริษัทร่วมแห่งหนึ่งเป็นสำคัญ

9.  ภาษีเงินได้อยู่ที่ 3,102 ล้านบาทเพิ่มขึ้น 122 ล้านบาท เนื่องจากกำไรรวมที่เพิ่มขึ้น 13,671
    ล้านบาท มีสาเหตุสำคัญเนื่องมาจากบริษัทเกือบทั้งหมดในกลุ่ม PTTGC
    ได้รับสิทธิประโยชน์ทางภาษีจากบัตร BOI จึงไม่จำเป็นต้องเสียภาษี นอกจากบริษัท PTTGC
    ซึ่งค่าใช้จ่ายภาษีส่วนใหญ่เกิดจากบริษัท PTTGC โดยในปี 2554
    มีการตั้งรายการสินทรัพย์ภาษีเงินได้รอตัดบัญชีจากขาดทุนสะสมและการเปลี่ยนแปลงอัตราภาษี
    ซึ่งจะเริ่มใช้ตั้งแต่ปี 2555 เป็นต้นไป เป็นสำคัญ

    1.  สถานะทางการเงิน

  สินทรัพย์

  ณ วันที่ 31 ธันวาคม 2554 บริษัทฯ มีสินทรัพย์รวม ทั้งสิ้น 372,967
  ล้านบาทซึ่งโดยส่วนใหญ่ประกอบด้วย

-   รายการเทียบเท่าเงินสด 18,973 ล้านบาท

-   ลูกหนี้การค้าและตั๋วเงินรับ 41,482 ล้านบาท ประกอบด้วยลูกหนี้ของธุรกิจ Refinery
    16,540 ล้านบาท (สัดส่วนร้อยละ 40) ธุรกิจ Aromatic 10,640 ล้านบาท
    (สัดส่วนร้อยละ 25) ธุรกิจ Olefin 5,986 ล้านบาท (สัดส่วนร้อยละ 14) ธุรกิจ
    Polymer 5,411 ล้านบาท (สัดส่วนร้อยละ 13) ธุรกิจ EO Based 1,643 ล้านบาท
    (สัดส่วนร้อยละ 4) (แสดงตัวเลขแยกธุรกิจที่ยังไม่ได้ตัดรายการระหว่างกัน) บริษัทฯ
    มีอัตราส่วนหมุนเวียนลูกหนี้การค้า 12 เท่า หรือ คิดเป็นระยะเวลาเก็บหนี้ 30 วัน

-   สินค้าคงเหลือ 36,145 ล้านบาท ประกอบด้วยสินค้าคงเหลือของธุรกิจ Refinery 12,498
    ล้านบาท (สัดส่วนร้อยละ 35) ธุรกิจ Aromatic 8,493 ล้านบาท (สัดส่วนร้อยละ 23)
    ธุรกิจ Olefin 4,304 ล้านบาท (สัดส่วนร้อยละ 12) ธุรกิจ Polymer 4,437 ล้านบาท
    (สัดส่วนร้อยละ 12) (แสดงตัวเลขแยกธุรกิจที่ยังไม่ได้ตัดรายการระหว่างกัน) บริษัทฯ
    มีอัตราส่วนหมุนเวียนสินค้าคงเหลือ 12 เท่าหรือ คิดเป็นระยะเวลาขายสินค้า 31 วัน

-   ภาษีมูลค่าเพิ่มรอเรียกคืน 2,250 ล้านบาท

-   ที่ดิน อาคาร และอุปกรณ์ สุทธิ 235,343 ล้านบาท

-   สินทรัพย์ไม่มีตัวตน สุทธิ 20,414 ล้านบาท ประกอบด้วย ค่าความนิยม 10,742 ล้านบาท
    โดย 7,743 ล้านบาทเกิดขึ้นจากการควบรวม สิทธิในการเช่าที่ดิน 1,168 ล้านบาท
    สินทรัพย์ไม่มีตัวตนรวม 8,505 ล้านบาท รายการหลักประกอบด้วย
    ค่าลิขสิทธิ์กระบวนการผลิตประมาณ 3,660 ล้านบาท และค่าความสัมพันธ์ลูกค้าที่เกิดขึ้น ณ
    วันควบกิจการประมาณ 3,084 ล้านบาท

  หนี้สิน

  ณ วันที่ 31 ธันวาคม 2554 บริษัทฯ มีหนี้สินรวมทั้งสิ้น 164,512
  ล้านบาทซึ่งโดยส่วนใหญ่ประกอบด้วย

-   เงินกู้ยืมระยะสั้นจากสถาบันการเงิน 2,103 ล้านบาท
    จากเงินกู้ยืมระยะสั้นของบริษัทร่วมเป็นหลัก

-   เจ้าหนี้การค้า 27,269 ล้านบาท ประกอบด้วยเจ้าหนี้การค้าของธุรกิจ Refinery 9,503
    ล้านบาท (สัดส่วนร้อยละ 35) ธุรกิจ Aromatic 9,614 ล้านบาท (สัดส่วนร้อยละ 35)
    ธุรกิจ Olefin 1,377 ล้านบาท (สัดส่วนร้อยละ 5) เป็นสำคัญ
    (แสดงตัวเลขแยกธุรกิจที่ยังไม่ได้ตัดรายการระหว่างกัน) อัตราหมุนเวียนเจ้าหนี้การค้า 15
    เท่า หรือคิดเป็นระยะเวลาชำระหนี้ 24 วัน

-   เงินกู้ยืมระยะยาว หุ้นกู้ และ เงินกู้ด้อยสิทธิที่ถึงกำหนดชำระภายใน 1 ปี รวม 19,961

-   เงินกู้ยืมระยะยาว 98,102 ล้านบาท
    เป็นเงินกู้ยืมระยะยาวจากสถาบันการเงินหลายแห่งจำนวน 54,824 ล้านบาท
    และหุ้นกู้ทั้งสกุลบาทและสกุลเหรียญรวม 43,278 ล้านบาท

  ส่วนของผู้ถือหุ้น

  ณ วันที่ 31 ธันวาคม 2554 บริษัทฯ มีส่วนของผู้ถือหุ้น 208,454 ล้านบาท
  ประกอบด้วยทุนที่ออกและเรียกชำระแล้ว 45,061 ล้านบาท
  ส่วนเกินมูลค่าหุ้นและส่วนเกินจากการรวมธุรกิจ 48,925 ล้านบาท กำไรสะสมที่จัดสรรแล้วรวม
  17,765 ล้านบาท กำไรสะสมยังไม่ได้จัดสรร 86,290 ล้านบาท
  และส่วนได้เสียที่ไม่มีอำนาจควบคุม 9,950 ล้านบาท

1.  ปัจจัยและอิทธิพลหลักที่อาจมีผลต่อผลการดำเนินงานหรือฐานะการเงินในอนาคต

  การวิเคราะห์ถึงผลกระทบจากปัจจัยและอิทธิพลหลักที่มีผลกระทบอย่างมีนัยสำคัญต่อผลการดำเนินงานและฐานะการเงินของบริษัทและบริษัทย่อยในอนาคต
  ได้แสดงไว้ในหัวข้อปัจจัยความเสี่ยง

2.  สรุปตารางอัตราส่วนทางการเงินที่สำคัญ

  เพื่อความเข้าใจของผู้ใช้งบการเงินในเชิงเปรียบเทียบ บริษัทฯ
  จึงได้จัดทำรายงานข้อมูลทางการเงินรวมประหนึ่งทำใหม่ที่ยังไม่ได้ตรวจสอบ
  (งบการเงินเสมือนเปรียบเทียบ) มาคำนวณอัตราส่วนทางการเงินที่สำคัญได้ดังนี้

  []

* คำนวณโดยไม่ได้ใช้ค่าเฉลี่ย

  บริษัทฯ มีการออกตราสารหนี้เป็นสกุลเงินบาท และ เงินเหรียญสหรัฐ
  ซึ่งกำหนดให้ต้องดำรงอัตราส่วนทางการเงิน ประกอบด้วย Net Debt to Equity < = 2.0
  เท่า, DSCR >=1 เท่า โดยคำนวณจากงบการเงินรวม  และ Current Assets to
  Current Liabilities >= 1 เท่า, Non-Current Liabilities to Equity <= 2
  เท่า  โดยคำนวณจากงบการเงินเฉพาะกิจการ ทั้งนี้ ณ วันที่ 31 ธันวาคม 2554 บริษัทฯ
  สามารถดำรงอัตราส่วนทางการเงินดังกล่าวได้ครบถ้วน

1.  ค่าตอบแทนของผู้สอบบัญชี

    1.  ค่าตอบแทนจากการสอบบัญชี (Audit Fee)

  บริษัทฯ และบริษัทย่อยจ่ายค่าสอบบัญชีให้กับบริษัท เคพีเอ็มจี ภูมิไชย สอบบัญชี จำกัด
  ซึ่งเป็นสำนักงานสอบบัญชีที่ผู้สอบบัญชีประจำปี 2554 สังกัด
  รวมทั้งบุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัดในรอบปีบัญชีที่ผ่านมา
  มีจำนวนเงินรวม 5.66 ล้านบาท โดยเป็นของบริษัทฯ จำนวน 1.90
  ล้านบาทและบริษัทย่อยรวมกันจำนวน 3.76 ล้านบาท

2.  ค่าบริการอื่นๆ (Non Audit Fee)

  - ไม่มี -